Noi proteste în SUA după verdictul în cazul morții Breonnei Taylor, împușcată în propria casă în timpul unei razii antidrog.
Au izbucnit noi proteste în SUA după verdictul în cazul morții Breonnei Taylor. Breonna Taylor a fost împușcată de șapte ori în timpul unui raid antidrog. Niciun polițist nu a fost inculpat pentru moartea Breonnei Taylor.
Au izbucnit noi proteste în Statele Unite, după ce niciun polițist nu a fost inculpat pentru moartea Breonnei Taylor, împușcată în propria casă în timpul unei razii antidrog.Mii de oameni au ieșit să protesteze la New York și Washington, sub sloganul Black Lives Matter. Ei vor justiție până la capăt pentru tânăra afro-americană de 26 de ani, care a murit pe 13 martie. A fost ucisă cu șapte gloanțe.Protestatar: "Nu așteptăm să se facă dreptate, nu cerem să se facă dreptate, insistăm pentru asta și vom fi în stradă până când se face dreptate.“Dar juriul a fost clar – Breonna Taylor a fost o victimă colaterală. Prietenul ei, bănuit că face trafic de droguri, a tras în polițiști, iar oamenii legii au ripostat. Daniel Cameron, procurorul general al Statului Kentucky, care a afro-american și republican, a spus că justiția nu ține cont de sentimente.Daniel Cameron, procurorul-general al statului Kentucky: "Dacă acționăm doar în baza emoțiilor și furiei, nu avem justiție. Justiția gloatei nu este justiție. Justiția cerută prin violență nu este justiție. E răzbunare.“Un singur polițist a fost inculpat după acest caz tragic, dar nu pentru moartea Breonnei Taylor, ci pentru că unele dintre gloanțele pe care le-a tras au ajuns într-un apartament învecinat.